google/wiki40b huggingface dataset:
Αχιλλέας Ασλανίδης

Σε συλλογικό επίπεδο

Έγινε ευρύτερα γνωστός τη δεκαετία του ‘70, αγωνιζόμενος αρχικά στον ΠΑΟΚ, με τον οποίο κατέκτησε το πρωτάθλημα το 1976 και δυο φορές το κύπελλο, το 1972 και το 1974. Στη συνέχεια και συγκεκριμένα το καλοκαίρι του 1976 μετακόμισε στην Αθήνα για λογαριασμό του Παναθηναϊκού, φορώντας τη φανέλα με το τριφύλλι για 3 περιόδους, όπου κατέκτησε πρωτάθλημα και κύπελλο τη σεζόν 1976-77.

Στις εθνικές ομάδες

Αγωνίστηκε 10 συνολικά φορές με την εθνική Ελλάδας, το διάστημα 1973-75. Το ντεμπούτο του πραγματοποιήθηκε στις 17 Ιανουαρίου 1973 στον εντός έδρας αγώνα με την Ισπανία (2-3), για τα προκριματικά του Μουντιάλ 1974, όταν υπό τις οδηγίες του Μπίλι Μπίνγκαμ αγωνίστηκε ως αλλαγή, αντικαθιστώντας τον Μίμη Παπαϊωάννου. Υπήρξε επίσης μέλος της εθνικής Ελπίδων, η οποία το 1971 κατέκτησε το 4ο Βαλκανικό Κύπελλο.
Εμμανουήλ Μπακλατζής

Σπουδές και δικηγορία

Γεννήθηκε στο χωριό Μονή των Χανίων και καταγόταν από φτωχή οικογένεια γεωργών. Μετά την ολοκλήρωση των εγκύκλιων σπουδών του στα Χανιά, σπούδασε Νομικά στο Πανεπιστήμιο των Αθηνών και μετά την κτήση του πτυχίου του διορίστηκε επόπτης της αγροφυλακής στο νομό Λασιθίου. Κατά την περίοδο των σπουδών του στην Αθήνα ήταν και εκλεγμένος πρόεδρος των Κρητών φοιτητών και σπουδαστών (1924). Το 1925 άρχισε τη δικηγορία στα Χανιά. Εξέδωσε την εφημερίδα «Παρατηρητής», το 1926 με έδρα τα Χανιά και αργότερα την «Αθηναϊκή». Ήταν μέλος του Δικηγορικού Συλλόγου Χανίων.

Συμμετοχή σε αγώνες

Το 1935 πήρε μέρος στο κίνημα του Βενιζέλου και καταδικάστηκε σε ειρκτή από το Έκτακτο Στρατοδικείο της Σούδας. Το 1938 ήταν ένας από τους 4 αρχηγούς της εξέγερσης κατά της δικτατορίας Μεταξά στα Χανιά. Το κίνημα απέτυχε και ο Μπακλατζής διέφυγε προς την Κύπρο, όπου παρέμεινε επί επταετία.
Για τους αγώνες του είχε μηνυθεί επανειλημμένα, όμως δήλωνε ως κατηγορούμενος «δεν θα δολοφονήσωμεν την αλήθειαν, διά να μην δολοφονηθώμεν». Ήταν γνωστή και η πολεμική του εναντίον του εισαγγελέα εφετών Κρήτης, όπως και το τηλεγράφημα που είχε επιδοθεί προς το βασιλιά Κωνσταντίνο, με το οποίο του ζητούσε να παραιτηθεί για το καλό του Έθνους.Η ενέργεια αυτή είχε ως αποτέλεσμα να καταδικαστεί ερήμην σε θάνατο.

Πολιτική σταδιοδρομία

Μετά την επιστροφή του από την Κύπρο εγκαταστάθηκε ξανά στα Χανιά όπου εργάστηκε ως δικηγόρος και εξέδωσε ξανά την εφημερίδα «παρατηρητής», η οποία είχε κλείσει από το μεταξικό καθεστώς.
Από το 1947 ως το 1948 διετέλεσε Γενικός Διοικητής Κρήτης.
Εξελέγη για πρώτη φορά βουλευτής Χανίων με το κόμμα των Φιλελευθέρων το 1936 και μετά με την ΕΠΕΚ στις εκλογές του 1950, του 1951,  του εκλογές του 1952 και στις εκλογές του 1956.
Υπήρξε πρωτοπόρος σοσιαλιστής και υπηρέτησε ως αντιπρόεδρος (1950-51, 1951-52, 1964-65) και το 1965 (Ιούλιος ως Νοέμβριος) ως Πρόεδρος της Βουλής των Ελλήνων.
Στις αρχές της δεκαετίας του '60 πολιτεύτηκε με την Ένωση Κέντρου και εξελέγη με αυτήν βουλευτής Χανίων στις εκλογές του 1961, 1963 και 1964. 
Πέθανε φτωχός και υποφέροντας από καρκίνο στην Αθήνα, σε ηλικία 71 ετών, και κηδεύτηκε στα Χανιά στις 2 Δεκεμβρίου 1971.
Αρεόπολη Λακωνίας

Γεωγραφία

Η Αρεόπολη είναι κτισμένη σε υψίπεδο πάνω από το φυσικό και ευρύχωρο λιμένα του, το λεγόμενο Λιμένι, που αποτελεί και το επίνειο αυτής. Η περιοχή της παράγει εκλεκτά ελαιόλαδα, λίγα σιτηρά, και αξιόλογη κτηνοτροφία. Είναι η πατρίδα των Μαυρομιχαλαίων. Στο Λιμένι διασώζεται παλιός πύργος της οικογενειάς τους.

Ονομασία

Επί Τουρκοκρατίας λεγόταν Τσίμοβα ή Τζίμοβα. Κατά μια εκδοχή η ονομασία οφειλόταν σε πρόσφυγες που ήρθαν από το Τσιμόβασι της περιοχής της Σμύρνης, επικρατέστερη όμως είναι η εκδοχή ότι η Τσίμοβα είναι σλαβική λέξη και σημαίνει πόλη του διαβόλου ή μικρός κάμπος.
Η παλαιότερη αναφορά για την Τσίμοβα υπήρχε σε ένα χαμένο σήμερα χειρόγραφο της μονής Ντεκούλου, όπου αναφέρονται το 1200 ως κάτοικοί της οι οικογένειες Αλέπη, Μπαρέλου, Τσατσούλη, Φουρναράκου, Χρυσικάκη, Κουτσουλιέρη και ο Εβραϊκής καταγωγής Πουλαντζάς. Η πρώτη έγκυρη αναφορά είναι ένα έγγραφο του 1336, όπου οι βασιλείς της Νάπολης παραχωρούν στον Νικολό Ατσαγιόλι σειρά από αγρούς στην Καλαμάτα και τη Μάνη, μεταξύ των οποίων και περιοχές στο χωριό Τσίμοβα.

Ιστορία

Γενικά για το πότε κτίστηκε η πόλη δεν είναι γνωστό γιατί μόνο παραδόσεις υπάρχουν. Κατά μια εκδοχή κτίστηκε από τους απογόνους του Μιχάλη Καρδιανού (γενάρχη των πλέον επιφανών οικογενειών και ιδρυτή των περισσοτέρων χωριών της Μάνης). Κατ' άλλη εκδοχή από τους απογόνους δύο αδελφών που καταδιωκόμενοι από τους Τούρκους έφυγαν από την Καλλίπολη της Θράκης και εγκαταστάθηκαν στο Οίτυλο. Ο εκπληκτικός τους πολλαπλασιασμός τους ανάγκασε να φύγουν από το Οίτυλο και να ιδρύσουν την Τσίμοβα. Από αυτούς προήλθαν οι τέσσερις οικογένειες της Τσίμοβας: Τωρναριάνοι, Τσαλαπιάνοι, Πουνεντιάνοι, Γεωργιάνοι.
Σε αυτόν τον χώρο συγκροτήθηκαν οι πρώτες ένοπλες ομάδες όπου και ύψωσαν πρώτοι τη σημαία της επανάστασης, στις 17 Μαρτίου 1821. Η Σημαία αυτή της Αρεόπολης ήταν λευκή και έφερε διάφορα εθνικά σύμβολα. Διασώθηκε και εκτίθεται σήμερα στο Εθνικό Ιστορικό Μουσείο Αθηνών.
Τοπική εθνική εορτή (αργία) είναι η παραπάνω ιστορική ημερομηνία όπου κατ΄ έτος μετά τη δοξολογία ακολουθεί αναπαράσταση του ξεσηκωμού εκείνης της ημέρας στον περίβολο του ιστορικού ναού.
Εκκλησιαστικά η Αρεόπολη υπάγεται στην Ιερά Μητρόπολη Γυθείου και Οιτύλου και ειδικότερα στην Αρχιερατική Περιφέρεια Μέσης και Οιτύλου. Ο κύριος ναός της Αρεόπολης είναι αφιερωμένος στους Παμμεγίστους Ταξιάρχες. Η παραλία της Αρεόπολης αστυνομεύεται από τη Λιμενική Αρχή Γυθείου.

Αρχαιολογία

Ολόκληρη η ευρύτερη περιοχή είναι γεμάτη ενδείξεις και μαρτυρίες αρχαιολογικού και παλαιοανθρωπολογικού ενδιαφέροντος. Πολλά σπήλαια της περιοχής έχουν ερευνηθεί, τουλάχιστον επιφανειακά, και έχουν αποδώσει σημαντικά ευρήματα. Από τις γνωστότερες αρχαιολογικά θέσεις της περιοχής είναι το σπήλαιο Απήδημα.
Μπέσα

Προέλευση λέξης

Στο λεξικό της ελληνικής του Hofmann, η λέξη be (όρκος) της αλβανικής εντάσσεται στο λήμμα πείθομαι (πείθω: ινδοευρωπαϊκή ρίζα *bheidhο, βλέπε λατινικό fido). Κατά τον Treimer η besa προέρχεται από την αρχική μορφή *bhoidha-t-i και δεν πρέπει να διαχωριστεί από τη λέξη be. Ο Schmidt επίσης δέχεται τη besa ως προέκταση του be και την προέλευση του be από τη βάση *bhoidha. Σύμφωνα με τις ενδείξεις λοιπόν, υπάρχει πιθανή εγγύτητα με τις ελληνικές λέξεις πείθομαι και πίστη, όπως και με τις αντίστοιχες λατινικές και άλλες σε σύγχρονες ευρωπαϊκές γλώσσες. Ο Μάρκος Μπότσαρης στο λεξικό του δίνει στη μπέσα την ερμηνεία θρησκεία (πίστη), με βάση τη χρήση της εποχής από τους Αρβανίτες.

Έννοια

Η μπέσα καθορίζει ένα πρότυπο συμπεριφοράς με βάση τις αξίες μιας ομάδας ατόμων. Τα μέλη της θεωρούν τις προφορικές δεσμεύσεις απαραβίαστες, ενώ επιταγή αποτελεί η απόδοση τιμής σε συντοπίτες και συγγενείς, σύμφωνα με τα εκάστοτε συμφέροντα και τους ηθικούς κανόνες της εποχής. Στην ύπαιθρο, η συμμετοχή σε πρακτικές που σχετίζονται με τη μπέσα μπορούσε και μπορεί να οδηγήσει σε ακραίες καταστάσεις, όπως θανάτους αντιπάλων. Στην πράξη, λόγω της σύγχρονης αστικοποίησης το περιεχόμενο της μπέσας είναι συγγενικό με έννοιες όπως αξιοπιστία, αξιοπρέπεια και φιλότιμο. Για τα αναξιόπιστα άτομα, χρησιμοποιείται η λέξη μπαμπέσης (αλβανικά pabesë, από το pa+besë, δίχως μπέσα).
Σαλβαδόρ ντελ Σολάρ

Πρώτα χρόνια και εκπαίδευση

Ο Σαλβαδόρ ντελ Σολάρ γεννήθηκε την 1η Μαΐου 1970 στη Λίμα . Είναι γιος του Σαλβαδόρ ντελ Σολάρ Φιγκερόλα και της Ελβίρα Λαμπάρτε Φλόρες. Ο προπάππος του, Πέδρο Αλεχαντρίνο ντελ Σολάρ  ήταν πρόεδρος του Συμβουλίου υπουργών και αντιπρόεδρος του Περού .  
Σπούδασε στο κολέγιο της Σάντα Μαρία Μαριανίστας ντε Λίμα. Σπούδασε στις Σχολές Τεχνών και Δικαιωμάτων του Καθολικού Πανεπιστημίου του Περού, όπου αποφοίτησε ως δικηγόρος. Κατά τη διάρκεια της παραμονής του στη Νομική Σχολή, ήταν ιδρυτής και διευθυντής του περιοδικού Lus et Veritas . Ολοκλήρωσε μεταπτυχιακό δίπλωμα στις Διεθνείς Σχέσεις στη Σχολή Ιδιωτικών και Δημόσιων Υποθέσεων του Maxwell με ειδίκευση στην επικοινωνία και τη διαπολιτισμική διαπραγμάτευση (2002).  
Ήταν επιλεγμένος παίκτης της εθνικής ομάδας υδατοσφαίρισης .

Καριέρα ηθοποιίας

Σπούδασε ηθοποιία  στο εργαστήριο του Αλμπέρτο Ισόλα, ξεκινώντας αργότερα μια καριέρα στο θέατρο, η οποία συμπεριέλαβε έργα όπως Presas de Salón, Ojos Bonitos, Ugly Paintings, Hamlet, El Gran Teatro del Mundo και El Rey Lear, μετά από τα οποία ταξίδεψε στην Κολομβία να συνεχίσει την καριέρα του. 
Το 1999 πρωταγωνίστησε στην τηλενουβέλα Pobre Diabla,  μαζί με την Angie Cepeda. Το έργο ήταν μια πραγματική επιτυχία των περουβιανών παραγωγών, η οποία οδήγησε στην εξαγωγή της σε αμερικανικές και ευρωπαϊκές χώρες.  
Το 2009 επέστρεψε στο Περού για να συμμετάσχει στη σειρά Νάνος. Ο Σαλβαδόρ επέστρεψε στο Περού το 2012 για να είναι μέλος κριτικής επιτροπής στο 16ο Φεστιβάλ Κινηματογράφου της Λίμα . Καταγράφηκε επίσης για τη σειρά El Capo 2, παίζοντας τον δικηγόρο Ρουμπέν Κάστρο.  Το 2013, ο ντελ Σολάρ συμμετείχε στην ταινία The Missing Elephant από τον Χαβιέρ Φουέντες Λεόν, όπου ήταν συντελεστής με τους Κολομβιανούς ηθοποιούς Angie Cepeda και Αντρές Πάρα . Η ταινία κυκλοφόρησε το επόμενο έτος. Το 2014, η ντελ Σολάρ έκανε το ντεμπούτο του ως σκηνοθέτης με την ταινία Magallanes .

Πολιτική

Μετά τη νίκη επί του Κέικο Φουτζιμόρι, ο Πέδρο Πάμπλο Κουτσίνσκι τον διόρισε υπουργό Πολιτισμού. Στις 5 Δεκεμβρίου 2016 διορίστηκε υπουργός Πολιτισμού από τον πρόεδρο Κουτσίνσκι. Παρέμεινε στις 27 Δεκεμβρίου 2017, μετά τη χάρη του Αλμπέρτο Φουτζιμόρι.

Πρωθυπουργός

Στις 11 Μαρτίου 2019, ορκίστηκε πρωθυπουργός του Περού ο πρόεδρος Μαρτίν Βισκάρα, αντικαθιστώντας τον Σέσαρ Βιλανουέβα.
Πρόεδρος της Ζανζιβάρης

Ο Πρόεδρος της Ζανζιβάρης είναι ο αρχηγός της κυβέρνησης της Ζανζιβάρης, η οποία είναι ημιαυτόνομη κυβέρνηση εντός της Τανζανίας.Ο Πρόεδρος είναι επίσης πρόεδρος του Επαναστατικού Συμβουλίου, του οποίου τα μέλη διορίζονται από αυτόν, και μερικά από τα οποία πρέπει να επιλεγούν από την Βουλή των Αντιπροσώπων της Ζανζιβάρης. Συγκεκριμένα ο Πρόεδρος διορίζει τον πρωθυπουργό, ο οποίος είναι υπεύθυνος για τις καθημερινές λειτουργίες της κυβέρνησης.
Ο Πρόεδρος εκλέγεται πλειοψηφικά. Οι προεδρική θητεία διαρκεί για πέντε χρόνια και ένας υποψήφιος μπορεί να επανεκλεγεί μόνο μία φορά.. 
Μετά την Ζανζιβαρινή Επανάσταση το 1964, ο Αμπέιντ Καρούμε έγινε ο πρώτος πρόεδρος της Ζανζιβάρης, ως ηγέτης του Κόμματος Αφρο-Σιράζι.
Καστανιά Λεύκτρου Μεσσηνίας

Περιγραφή

Το χωριό βρίσκεται σε υψόμετρο 700 μέτρων στους πρόποδες του Ταϋγέτου από την πλευρά της Μεσσηνίας και ανήκει στην περιοχή της ιστορικής Μάνης, ενίσχυσε την επανάσταση του 1821 με τετρακόσιους άντρες (τετρακόσια όπλα όπως αναφέρεται σε ορισμένα βιβλία), ενώ στον πύργο του Δουράκη, που υπάρχει στο χωριό έχει καταφύγει και ο οπλαρχηγός Θεόδωρος Κολοκοτρώνης.
Στο χωριό υπάρχουν αρκετές εκκλησίες του 12ου αιώνα και η μία από τις δύο διώροφες χριστιανικές εκκλησίες της Ευρώπης. Προστάτης του χωριού είναι η Παναγία και γιορτάζει στις 15 Αυγούστου με δοξολογία και πανηγύρι μπροστά από την εκκλησία της Κοιμήσεως της Θεοτόκου στην πλατεία του χωριού. Το χωριό είναι προορισμός δροσιάς τους καλοκαιρινούς μήνες και σταθμός κυνηγιού το χειμώνα.
Κούουσαμο

Το Κούουσαμο είναι πόλη και δήμος της Φινλανδίας.
Βρίσκεται στο Όουλου, στη Βόρεια Οστροβόθνια. Έχει πληθυσμό 16.997 κατοίκων (απογραφή 2006) και καλύπτει έκταση 5.804,54 τετραγωνικών χιλιομέτρων από τα οποία 801,04 καλύπτονται από νερό. Η πληθυσμιακή πυκνότητα είναι 3 κάτοικοι ανα τετραγωνικό χιλιόμετρο, ενώ μοναδική γλώσσα στον δήμο είναι η Φινλανδική.
Η Ρούκα, ένα από τα μεγαλύτερα κέντρα σκι στη Φινλανδία βρίσκεται στο Κούουσαμο, το οποίο δέχεται 1.000.000 τουρίστες κάθε χρόνο στα κέντρα χειμερινών αθλημάτων του.
Κωδικοποίηση Huffman

Η κωδικοποίηση Huffman είναι μια μέθοδος συμπίεσης που δημοσιεύτηκε το 1952 από τον David Huffman και έμελλε να γίνει πασίγνωστη. Εκδοχές του αλγορίθμου Huffman χρησιμοποιούνται στη μετάδοση αντιγράφων και στις απεικονίσεις εγγράφων. Το πρότυπο JPEG ενσωματώνει την κωδικοποίηση Huffman ως τελικό βήμα στη διαδικασία συμπίεσης εικόνας.
Η κωδικοποίηση Huffman αποδεικνύεται βέλτιστη για ένα δεδομένο κείμενο, αν και ο πίνακας κωδικοποίησης πρέπει να μεταδίδεται μαζί με τα δεδομένα.

Αρχές λειτουργίας

Ο αλγόριθμος Huffman παράγει ένα κώδικα βασισμένο στην πιθανότητα εμφάνισης του κάθε συμβόλου σε ένα κείμενο. Σχεδόν σε όλα τα κείμενα, μερικά σύμβολα εμφανίζονται περισσότερες φορές από ότι άλλα. Προκαθορισμένες πιθανότητες εμφάνισης κάθε συμβόλου χρησιμοποιούνται για τη δημιουργία ενός πλήρους δυαδικού δέντρου από τη βάση προς τα επάνω (bottom-up). Αυτός ο τρόπος εγγυάται ότι τα σύμβολα που εμφανίζονται λιγότερο θα έχουν μακρύτερες σειρές δυαδικών ψηφίων. Στο δέντρο τα σύμβολα είναι φύλλα (τερματικοί κόμβοι - terminal nodes), οι διακλαδώσεις σημειώνονται με 0 ή 1 και η δυαδική αναπαράσταση της διαδρομής από τη ρίζα (root) μέχρι το σύμβολο είναι η συμπιεσμένη αναπαράστασή του ως σειρά δυαδικών ψηφίων.
Γεώργιος Αφεντούλης

Βιογραφικά στοιχεία

Καταγόταν από την Ζαγορά Πηλίου και επιδόθηκε στο εμπόριο.
Εξελέγη βουλευτής Βόλου στις 21 Απριλίου 1929 αντί του αποβιώσαντος Αδαμαντίου Εφραιμίδη και βουλευτής Λαρίσης στις εκλογές του 1936.
Βωμός του Δία στην Ολυμπία

Ο Βωμός του Δία στην Ολυμπία, για τον οποίο δεν υπάρχει σήμερα κάποιο ορατό ίχνος, βρισκόταν εντός του ιερού χώρου της Άλτεως ανατολικά του ναού της Ήρας και του Πελοπίου. Ο περιηγητής Παυσανίας τον αναφέρει και τον περιγράφει αναλυτικά στο έργο του Ηλιακών Α΄. Στον χώρο αυτό βρέθηκαν πολυάριθμα χάλκινα ειδώλια μέσα σε παχύ στρώμα στάχτης, τα οποία προέρχονται από τις θυσίες που γίνονταν εκεί. Σύμφωνα με τη μυθολογία τη θέση του βωμού την καθόρισε ο ίδιος ο Δίας, με κεραυνό που έριξε από τον Όλυμπο. Η ολοκληρωτική καταστροφή του πιθανολογείται στα χρόνια του Θεοδοσίου Α΄ και του εγγονού του, Θεοδοσίου Β΄, όταν καταργήθηκαν οριστικά οι Ολυμπιακοί Αγώνες.
UTC+13:00

Ιστορία

Η δημοκρατία του Κιριμπάτι εισήγαγε μια αλλαγή ζώνης ώρας στο ανατολικό μισό της στις 1 Ιανουαρίου 1995, από τις ζώνες ώρας -11 και -10 σε +13 και +14 
Η Τόνγκα χρησιμοποιεί την ζώνη ώρας UTC+13 για πολλά χρόνια. Η θερινή ώρα χρησιμοποιήθηκε τα καλοκαίρια του νότιου ημισφαιρίου την από το 1999 μέχρι το 2002, και ξανά από τον Νοέμβριο του 2016.
Η ζώνη ώρας UTC+13 χρησιμοποιήθηκε ως θερινή ώρα (καλοκαίρι στο βόρειο Ημισφαίριο) στα τμήματα της πολύ ανατολικής Ρωσίας (αυτόνομος θύλακας Τσουκότκα και Κράι Καμτσάτκα) που χρησιμοποιούσαν την ώρα Καμτσάτκα.
Στο τέλος της 29 δεκεμβρίου 2011 (UTC−10), η Σαμόα άλλαξε την ζώνη ώρας της από την UTC-11:00 στην UTC+13:00 και την θερινή ώρα της από την UTC-10:00 στην UTC+14:00, κάνοντας το πέρασμα από το ανατολικό μέρος της Διεθνούς Γραμμής Ημερομηνίας στο δυτικό. Μετά από την απόφαση της Σαμόα το Τοκελάου μετακινήθηκε μπροστά στην ώρα κατά μια μέρα, από την UTC−11 στην UTC+13 χωρίςθερινή ώρα.
Σισοφόν

Δημογραφία

Η Σισοφόν είχε πληθυσμό 61.482 κατοίκους, σύμφωνα με την απογραφή του 1998, μα το 2008 άλλαξε σε 61.631 κατοίκους.
Ζανκτ Γκεόργκεν αμ Ίμπσφελντε

Γεωγραφία

Το Ζανκτ Γκεόργκεν αμ Ίμπσφελντε ευρίσκεται στο Μόστφιρτελ της Κάτω Αυστρίας. Ποσοστό, περίπου, 14 % της συνολικής έκτασης του δήμου είναι δασώδες.
Κάμενα (Μόσταρ)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Κουκ

Συμβολισμός

Ως ιδεατή οντότητα, όπως συμβαίνει με όλα σχεδόν τα ζεύγη της ερμουπολιτικής ογδοάδας, ο Κουκ θεωρείτο ανδρόγυνος. Η θηλυκή του όψη -επίσης σύζυγος στον μύθο- είναι γνωστή ως Κοκέτ, (επίσης Κεκέτ), που είναι απλώς  το θηλυκό γένος της λέξης Κουκ. Ως σύμβολο του σκότους ο Κουκ συμβόλιζε επίσης το άγνωστο και το αφηρημένο και πιθανώς το χάος. Υπό αυτή την έννοια αντιπροσώπευε ό,τι συνέβαινε πριν από την άφιξη του φωτός και μεταξύ άλλων έγινε και γνωστός ως φωσφόρος, δηλαδή αυτός που φέρνει το φως. Ήταν υπέυθυνος για εκείνη την ώρα της νύκτας που οδηγούσε στη χαραυγή,στο λυκαυγές που γεννούσε τον ήλιο πάνω από τη γη του Κεμ.

Απεικονίσεις

Η αρσενική  μορφή αυτού του ζεύγους παριστάνεται -όπως και οι υπόλοιπες τέσσερις- ως βάτραχος ή ως άνθρωπος με κεφαλή βατράχου. Σύμφωνα με την παράδοση της Ερμούπολης η προτίμηση αμφίβιων υπάρξεων όπως ο βάτραχος για τις αρσενικές όψεις και το ερπετό για τις θηλυκές στην εικονογραφία των αρχέγονων θεοτήτων, συνδέεται με το γεγονός ότι αυτά τα πλάσματα παρατηρούσαν οι αρχαίοι Αιγύπτιοι να ξεπηδούν φαινομενικά εκ του μη όντος από τις αποθέσεις της λάσπης του Νείλου.
Δημοσθένης Κούρτοβικ

Μεταφράσεις από τον ίδιο

Εξήντα τρία βιβλία, λογοτεχνικά και πραγματολογικά, από οκτώ ξένες γλώσσες (αγγλικά, γαλλικά, γερμανικά, ιταλικά, φινλανδικά, σουηδικά, δανικά και νορβηγικά), μεταξύ άλλων έργα των Ντάνιελ Ντεφόε, Λόρδος Βύρων, Έντγκαρ Άλλαν Πόε, Άλντζερνον Μπλέκβουντ, Daphne Du Maurier, Julian Barnes (από τα αγγλικά), Γιόχαν Βόλφγκανγκ Γκαίτε, E.T.W. Hoffmann, Μπέρτολτ Μπρεχτ, Κάρελ Τσάπεκ, Erich Fried, Βολφ Μπήρμαν (από τα γερμανικά), Ιούλιος Βερν (από τα γαλλικά), Τζάκομο Λεοπάρντι (από τα ιταλικά), Veijo Meri, Eeva Kilpi, Martti Joenpolvi (από τα φινλανδικά), Jens Bjørneboe (από τα νορβηγικά), Peter Høeg (από τα δανικά). ΄Εχει επίσης μεταφράσει και επιμεληθεί ανθολογίες γερμανικού διηγήματος, φινλανδικού διηγήματος, φινλανδικής ποίησης και έχει μεταφράσει ποιήματα των Inger Christensen, Henrik Nordbrandt, Desmond Egan και Doris Kareva. Από τα επιστημονικά, φιλοσοφικά, δοκιμιακά κ.λπ. βιβλία που έχει μεταφράσει ξεχωρίζουν έργα των Ιμπν Χαλντούν, Μαξ Βέμπερ, Walter Benjamin, Egon Friedell, Βέρνερ Χάιζενμπεργκ, John Maynard Smith, Siegfried Kracauer, Πάουλ Κλέε, Χέρμπερτ Μαρκούζε, G.S.Kirk/J.E.Raven/M.Schofield, Ernest Borneman, Hans-Georg Beck, E.J.Hobsbawm.
Βραβεία Γκράμι του 1964

Παιδικά

Καλύτερο Ηχογράφημα για παιδιά
Leonard Bernstein (διευθυντής ορχήστρας) για το Bernstein Conducts for Young 
People με συμμετοχή της Φιλαρμονικής της Νέας Υόρκης

Gospel

Καλύτερο Gospel ή άλλο Ηχογράφημα Θρησκευτικής Μουσικής (Musical)
Soeur Sourire για το "Dominique"
Τεμπούρα

Μαγείρεμα

Γενικά ο χυλός για την τεμπούρα φτιάχνεται με μαλακό αλεύρι σίτου και νερό. Ωστόσο, μερικές φορές μπορεί να προστίθενται άλλα υλικά, όπως αυγά, μαγειρική σόδα ή μπέηκιν πάουντερ, άμυλο, λάδι ή μπαχαρικά. Παραδοσιακά ο χυλός αναμειγνύεται την στιγμή που θα χρησιμοποιηθεί στο μαγείρεμα, χρησιμοποιώντας τα κινέζικα ξυλάκια φαγητού. Ο χυλός αναμειγνύεται μόνο για λίγα δευτερόλεπτα και οι σβώλοι που απομένουν, δίνουν στην τηγανιτή τεμπούρα το μοναδικό της σχήμα. Χρειάζεται πολλή προσοχή ώστε να μην αναμειχθεί παραπάνω από όσο χρειάζεται η τεμπούρα, διότι διαφορετικά θα αποκτήσει λαστιχωτή υφή και θα μοιάζει με λουκουμά.
Υπάρχει διαθέσιμο ειδικό αλεύρι για την παρασκευή tempura στα μεγάλα καταστήματα σε όλο τον κόσμο. Στην τεμπούρα δεν χρησιμοποιούνται τρίμματα ψωμιού. Το φαγητό που φτιάχνεται με αυτή αναφέρονται σε ιαπωνικού τύπου τηγανιτά φαγητά, όπως το τονκάτσου (χοιρινή κοτολέτα) ή έμπι φουράι (τηγανιτή γαρίδα).
Θαλασσινά ή λεπτοκομμένα λαχανικά βυθίζονται στο χυλό και στη συνέχεια τηγανίζονται γρήγορα μέσα σε καυτό λάδι. Συνήθως, χρησιμοποιείται φυτικής προέλευσης λάδι το οποίο ζεσταίνεται περίπου στους 160 με 180°C. Ο χρόνος μαγειρέματος για τους διάφορους τύπους τεμπούρα ποικίλει σημαντικά από μερικά δευτερόλεπτα για τα πολύ λεπτά λαχανικά έως μερικά λεπτά για τα παχύτερα υλικά ή για ανάμεικτα λαχανικά με κουρκούτι.
Κοινά υλικά για τεμπούρα είναι θαλασσινά, όπως γαρίδες και καλαμάρια, καθώς και πιπεριές, κολοκυθάκια, μελιτζάνες και γλυκοπατάτες μεταξύ άλλων.
Ένωση συνόλων

Ένωση δύο μη κενών συνόλων Α και Β ενός συνόλου αναφοράς Ω (συμβολισμός ) ονομάζουμε το σύνολο που αποτελείται από τα κοινά και μη κοινά στοιχεία των δύο συνόλων.
Μαθηματικά η ένωση δύο συνόλων  ορίζεται ως εξής:
Για παράδειγμα: Αν Α={1,2,3,α,β,γ} και Β={1,3,4,5,6,α,γ} είναι Α  Β={1,2,3,4,5,6,α,β,γ}
Προεδρικές εκλογές του Κοσόβου (2016)

Προεδρικές εκλογές διεξήχθησαν στο Κοσσυφοπέδιο στις 26 Φεβρουαρίου 2016. Αρχικά είχαν προγραμματιστεί για το 2013 μετά τις συνταγματικές αλλαγές που αναμενόταν να περάσουν έπειτα από τον συμβιβασμό που επιτεύχθηκε μετά τις έμμεσες εκλογές του 2011 .  Ωστόσο, στις 6 Ιουλίου 2012 το Συνταγματικό Δικαστήριο έκρινε ότι η προεδρική θητεία δεν θα μπορούσε να διακοπεί με αυτόν τον τρόπο.  
Ο πρώην πρωθυπουργός Χασίμ Θάτσι εξελέγη μετά από έναν τρίτο γύρο ψηφοφορίας, νικώντας τον Ραφέτ Ράμα.

Εκλογικό σύστημα

Προκειμένου να εκλεγεί, ένας υποψήφιος έπρεπε να λάβει τουλάχιστον 80 ψήφους στους δύο πρώτους γύρους ψηφοφορίας, που ισοδυναμούν με τα δύο τρίτα των 120 μελών της Συνέλευσης . Στον τρίτο γύρο, η απαίτηση μειώθηκε σε απλή πλειοψηφία 60 ψήφων.
Συκιές Αχαΐας

Ονομασία

Η ονομασία του χωριού είναι είτε φυτωνυμική από το ομώνυμο δέντρο, είτε ανθρωπωνυμικό από το επίθετο Συκαίος.

Ιστορικά στοιχεία

Αναφέρεται ότι έχουν βρεθεί ερείπια από την εποχή της Φραγκοκρατίας στο χωριό, το λεγόμενο Φρούριο Συκιών.
Στην περιφέρεια του χωριού υπήρχε ήδη από τον 18ο αιώνα νερόμυλος, που λειτουργούσε μέχρι τον 20ό αιώνα. Ανήκε στον Γκολφίνο Γκολφινόπουλο και στις 28 Μαρτίου του 1735 τον πούλησε στην Οικογένεια Λόντου η οποία με την σειρά της τον αφιέρωσε, μαζί με άλλα υπάρχοντά της, στο γειτονικό μοναστήρι των Νεζερών. Αργότερα ο νερόμυλος βρέθηκε στην ιδιοκτησία ιδιωτών.
Σε δικαιοπρακτικό έγγραφο της 31/12/1734 (με ερωτηματικό ως προς το έτος), που συντάχθηκε στον διπλανό Κάλανο, εμφανίζεται το χωριό ως "μαχαλά[ς] Σηκές", δηλ. ως γειτονιά του Καλάνου. Στο χωριό, επίσης, υπήρχε παλιότερα και χάνι.
Κάτοικοι του χωριού είναι οι οικιστές του χωριού Συκιά που δημιουργήθηκε στα τέλη του 19ου αιώνα στα πεδινά της δυτικής Αχαΐας και εγγύς της νυν κωμόπολης της Κάτω Αχαΐας και αργότερα μετονομάστηκε σε Πίσω Συκέα.

Διοικητική εξέλιξη

Στις 20/04/1835 υπήχθη στο Δήμο Νεζερών και στις 08/03/1841 (ΦΕΚ 5Α), με την κατάργηση του Δήμου Νεζερών, προσαρτάται στον τότε Δήμο Φαρών. Οι Συκιαίς εντωμεταξύ εμφανίζονται ως οικισμός στις εθνικές απογραφές το 1844 και απογράφονται αδιάκοπα μέχρι και το 1928. Με το ΦΕΚ 256Α της 28/08/1912, και την θέσπιση των κοινοτήτων, αποσπάται από το Δήμο Φαρών και προσαρτάται στην Κοινότητα Λακκωμάτων. Με το ΦΕΚ 200Α της 09/10/1913 αποσπάται από την Κοινότητα Λακκωμάτων και προσαρτάται στην Κοινότητα Κομπηγαδίου.
Μέχρι το 1940 είχε ήδη εγκαταλειφθεί, πιθανόν λόγω κατολίσθησης, όπως και ο γειτονικός οικισμός Δενδρά. Στις 16/10/1940 έπαψε να υφίσταται ως οικισμός.

Λοιπά στοιχεία

Στο χωριό υπάρχει κοιμητηριακός ναός αφιερωμένος στον Άγιο Νικόλαο, ο οποίος διατηρείται σε πολύ καλή κατάσταση και είναι πλήρως λειτουργικός. Βρίσκεται χτισμένος στην είσοδο του ερειπωμένου πλέον οικισμού, και παράλληλα στο υψηλότερο σημείο αυτού, σε υψόμετρο 580 μέτρων.
Διοργανώσεις Ε.Π.Σ. Ηλείας 2016–17

Α1 Κατηγορία

Στην Α1 κατηγορία μετείχαν 18 ηλειακές ομάδες. Οι 4 πρώτες της βαθμολογίας διεκδίκησαν το πρωτάθλημα και την άνοδο στη Γ΄ Εθνική σε αγώνες κατάταξης. Οι δυο τελευταίες (17η και 18η θέση) υποβιβάστηκαν όπως και δυο ακόμα ομάδες μετά από αγώνες κατάταξης (Play Out)

Β Κατηγορία

Στη Β κατηγορία μετείχαν 23 ηλειακές ομάδες σε δύο ομίλους. Οι 3 πρώτες κάθε ομίλου συμμετέχουν στα Play Off από οπου προκύπτουν οι 3 ομάδες που θα προβιβαστούν στην Α2.
Όμπλαστ Ζέτα

Η περιφέρεια Ζέτα (μαυροβουνιακά: Zetska oblast, σερβικά : Зетска област, κροατικά : Zetska oblast) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Τσετίνιε. Σύμφωνα με την απογραφή του 1921 είχε έκταση 13.326 τετραγωνικά χλμ  και πληθυσμό 348.957.
Με την διοικητική διαίρεση του 1929 καταργείται και προσαρτήθηκε στην Μπανόβινα Ζέτα.
Ιεροκήρυκας

Ιεροκήρυκας σύμφωνα με τη θρησκεία ονομάζεται αυτός που κηρύσσει από τον άμβωνα το θείο λόγο και τα ηθικά καθήκοντα του ανθρώπου.
Κατά την αρχαιότητα ήταν ένας από τους λειτουργούς των ελευσίνιων μυστηρίων. Καταγόταν, σύμφωνα με τη μυθολογία, από τον Ερμή (που ήταν κήρυκας των θεών) και από μία κόρη του Κέκροπα, ή από τον Κήρυκα, το γιο του Ευμόλπου.
Στην ορθόδοξη Εκκλησία, ο ιεροκήρυκας σε μια μητρόπολη είναι αυτός που κηρύσσει τον θείο λόγο, κάνει κηρύγματα και ομιλίες. Ο ιεροκήρυκας συνήθως είναι άγαμος κληρικός, όπως αρχιμανδρίτης ή βοηθός επισκόπου ή και τιτουλάριος μητροπολίτης.